钦定古今图书集成/历象汇编/庶征典/第076卷 > 《田家五行》 > 北齐
## 钦定古今图书集成/历象汇编/庶征典/第076卷 > 《田家五行》 > 北齐

### 武成帝河清三年大霖雨

按：《北齐书武成帝本纪》：“河清三年六月庚子，大雨，昼
夜不息，至甲辰乃止。闰月，诏遣十二使巡行水潦州，
免其租调。山东大水，饥死者不可胜计。诏发赈给，事
竟不行。”

按：《隋书五行志》：“河清三年六月庚子，大雨，昼夜不息。
至甲辰，山东大水，人多饿死。是岁突厥寇并州，阴戎
作梗。”此其应也。

### 后主天统三年十月大雨

按《北齐书后主本纪》。不载　按《隋书五行志》。“天统三
年十月。积阴大雨。胡太后淫乱之所感也。”

天统四年六月甲子朔，大雨。

按：《北齐书后主本纪》云云。

### 武平七年七月大霖雨

按《北齐书后主本纪》：武平七年“七月丁丑，大雨霖。是
月以水涝，遣使巡抚流亡人户。”

按：《隋书五行志》：“七月，大霖雨，水涝，人户流亡。是时骆
提婆、韩长鸾等用事，小人专政之罚也。”